অ্যাপাচি সফটওয়্যার ফাউন্ডেশন

অ্যাপাচি সফটওয়্যার ফাউন্ডেশন (ASF) একটি অলাভজনক কর্পোরেশন (মার্কিন যুক্তরাষ্ট্রের 501(c)(3) আইন অনুযায়ী)। অ্যাপাটি এইচটিটিপি ওয়েব সার্ভারসহ অন্যান্য অ্যাপাচি সফটওয়্যার প্রকল্পকে সহায়তা করার লক্ষে কাজ করে এই প্রতিষ্ঠানটি। ১৯৯৯ সালের জুন মাসে অ্যাপাচি গ্রুপ এবং যুক্তরাষ্ট্রের ডেলাওয়্যার প্রতিষ্ঠানের সাথে সমন্বিতভাবে এই এএসএফ তৈরী করা হয়েছিল।
অ্যাপাচি সফটওয়্যার ফাউন্ডেশন একটি বিকেন্দ্রীক ডেভলপার কমিউনিটি। তারা যে সকল সফটওয়্যার ডেভলপ করে থাকেন সেগুলো অ্যাপাচি সফটওয়্যার লাইসেন্সের অধিনে বিতরণ কর হয় এবং এই কারণে এগুলো ফ্রি এবং ওপেন সোর্স সফটওয়্যার (FOSS) । অ্যাপাটি প্রকল্পসমূহ সমন্বিত মুক্ত প্রোগ্রামিং এবং ডেভলপমেন্ট পদ্ধতিতে পরিচালনা করা হয়। প্রতিটি প্রকল্প ব্যবস্থাপনার দায়িত্ব নিয়ে থাকেন একদল সক্রিয় এবং দক্ষ কন্ট্রিবিউটর যারা নিয়মিতভাবে ঐ নির্দিষ্ট প্রকল্প অবদান রাখেন। অ্যাপাচি ফাউন্ডেশনের সদস্যপদ লাভকরনে সেই সকল স্বেচ্ছাসেবক যারা নিয়মিতভাবে অ্যাপাচি প্রকল্পসমূহে অবদান রাখেন। অ্যাপাচি ফাউন্ডেশনকে দ্বিতীয় প্রজন্মের মুক্ত সোর্স প্রতিষ্ঠান বলা হয়ে থাকে।
অ্যাপাচি ফাউন্ডেশনের কার্যতালিকায় রয়েছে এখানে কর্মরত স্বেচ্ছাসেবকদের আইনগত কাজে সহায়তা করা এবং অণুমতি ছাড়া "অ্যাপাচি" ব্র্যান্ড নামটি ব্যবহার করছে এমন প্রতিষ্ঠানসমূহের বিপক্ষে ব্যবস্থা নেয়া।
এর পাশাপাশি অ্যাপাচি সফটওয়্যার ফাউন্ডেশন প্রতিবছরই একাধিক অ্যাপাচিকন কনফারেন্সের আয়োজন করে থাকে যেখানে অ্যাপাচি প্রকল্পসমূহ, এর সহায়ক প্রযুক্তিসমূহ প্রদর্শিত হয়ে থাকে। একই সাথে অ্যাপাচি ডেভলপারদের জন্য মিলনমেলারও আয়োজন করা হয়ে থাকে।
অ্যাপাচি সফটওয়্যার ফাউন্ডেশনের ইতিহাস অ্যাপাচি এইচটিটিপি সার্ভারের সাথে সম্পর্ক যুক্ত। অ্যাপাচি সার্ভারের কাজ শুরু হয়েছিল ১৯৯৪ সালে। আটজন ডেভলপারের একটি দল NCSA HTTPd ডেমন নিয়ে কাজ শুরু করেছিলেন। এই দলটি অ্যাপাচি গ্রুপ নামে পরিচিত। ২৫ মার্চ ১৯৯৯ তারিখে অ্যাপাচি সফটওয়্যার ফাউন্ডেশন প্রতিষ্ঠা করা হয়। অ্যাপাচি সফটওয়্যার ফাউন্ডেশনের প্রথম অফিসিয়াল সভা অনুষ্ঠিত হয় ১৩ এপ্রিল ১৯৯৯ সালে। সেখানে অ্যাপাচি সফটওয়্যার ফাউন্ডেশনএর প্রাথমিত সদস্য তালিকা নিয়ে আলোচনা করা হয়। প্রথমিকভাবে যারা ফাউন্ডেশনের সদস্যপদ লাভ করেন তারা হলেন: Brian Behlendorf, Ken Coar, Mark Cox, Lars Eilebrecht, Ralf S. Engelschall, Roy T. Fielding, Dean Gaudet, Ben Hyde, Jim Jagielski, Alexei Kosut, Martin Kraemer, Ben Laurie, Doug MacEachern, Aram Mirzadeh, Sameer Parekh, Cliff Skolnick, Marc Slemko, William (Bill) Stoddard, Paul Sutton, Randy Terbush and Dirk-Willem van Gulik. পরবর্তীতে একাধিক সভার মাধ্যমে বোর্ড মেম্বার এবং আইনগত বিভিন্ন বিষয় নিয়ে আলোচনার মাধ্যমে সমাধান করা হয়। ১ জুন, ১৯৯৯ তারিখ থাকে এই প্রতিষ্ঠানটি পূর্ণাঙ্গভাবে তার কার্যকর্ম শুরু করে।
অ্যাপাচি তার সফওয়ার গঠন কর্মকান্ডগুলোকে কিছু আধা-স্বায়ত্তশাসিত ভাগে বিভক্ত করে যা "টপ-লেভেল প্রোজেক্টস" নামে পরিচিত (পূর্বে যা "প্রকল্প ব্যবস্থাপনা কমিটি" নামে পরিচিত ছিল ) ।
ঘোষণামূলক রাউটিং এবং মধ্যস্থতা নিয়ম ইঞ্জিন যা জাভা-ভিত্তিক ডোমেন নির্দিষ্ট ভাষা ব্যবহার করে এন্টারপ্রাইজ ইন্টিগ্রেশন প্যাটার্নস প্রয়োগ করে।
অ্যাপাচি লগিং সার্ভিস কমিটি তেমনি একটি। তুর্কি প্রোগ্রামার সিকি গুলকু (যিনি লগ4জে, SLF4J এবং লগব্যাক এর মতো বহু লগিং কাঠামোর প্রবক্তা ) অ্যাপাচি লগিং সার্ভিস প্রকল্প ব্যবস্থাপনা কমিটির প্রমুখ ছিলেন । তার অন্তর্গত ৫ টি উপ প্রকল্প রয়েছে।
অ্যাপাচির জাভা প্রজেক্ট ম্যানেজমেন্ট এবং কম্প্রিহেনশন টুল। মাভেনের একটি কেন্দ্রীয় বৈশিষ্ট্য হল নির্ভরতা ব্যবস্থাপনা। মাভেন সরাসরি এবং ট্রানজিটিভ দুই ধরনের নির্ভরতা আছে। সরাসরি নির্ভরতায় নির্ভরতা ট্যাগ যুক্ত করে ব্যবহার করা হয়। মাভেন এ ৬ ডিফল্ট নির্ভরতা সুযোগ আছে।